#

# Contract de servicii

**Nr.:\_\_\_\_\_\_\_\_\_\_\_**

**din:\_\_\_\_\_\_\_\_\_\_\_**

**Servicii de intretinere si reparatii ascensoare din UNO-DEN, situat in B-dul Hristo Botev nr.16-18**

|  |  |
| --- | --- |
|  **ENTITATEA CONTRACTANTA****Description: antet-05** |  **CONTRACTANT** |
| Societate administrata in sistem dualistCOMPANIA NATIONALA DE TRANSPORT AL ENERGIEI ELECTRICE -“TRANSELECTRICA” S.A. |  |
| Bulevardul General Gheorghe Magheru nr. 33, Sector 1, Bucuresti, Romania |  |

**CUPRINS**

[Contract de servicii 1](#_Toc39582811)

[1. Partile contractante 3](#_Toc39582812)

[2. Obiectul si pretul contractului 3](#_Toc39582813)

[3. Durata Contractului si durata de prestare 3](#_Toc39582814)

[4. Definitii 4](#_Toc39582815)

[5. Documentele Contractului 5](#_Toc39582816)

[6. Standarde 5](#_Toc39582817)

[7. Caracterul confidenţial al Contractului 6](#_Toc39582818)

[8. Drepturi de proprietate intelectuală 7](#_Toc39582819)

[9. Subcontractanti 7](#_Toc39582820)

[10. Obligatiile Contractantului 9](#_Toc39582822)

[11. Obligatiile Entitatii Contractante 9](#_Toc39582829)

[12. Receptie, inspectie si teste 9](#_Toc39582830)

[13. Începere, finalizare, întârzieri 9](#_Toc39582831)

[14. Plati 10](#_Toc39582832)

[15. Acte aditionale 10](#_Toc39582833)

[16. Garantia de buna executie 10](#_Toc39582834)

[17. Daune – interese 11](#_Toc39582835)

[18. Incetarea si rezilierea Contractului 12](#_Toc39582836)

[19. Cesiune 14](#_Toc39582840)

[20. Suficienta pretului contractat 14](#_Toc39582841)

[21. Forta majora 14](#_Toc39582842)

[22. Ajustarea pretului contractului 15](#_Toc39582843)

[23. Limba care guverneaza Contractul 15](#_Toc39582844)

[24. Comunicari 15](#_Toc39582845)

[25. Solutionarea litigiilor 15](#_Toc39582846)

[26. Legea aplicabila Contractului 16](#_Toc39582848)

[27. Clauze anticoruptie si de conformitate 16](#_Toc39582849)

[27. Dispozitii finale 17](#_Toc39582850)

 **CONTRACT DE SERVICII**

**nr. ........................ din ……………..........**

# 1. Partile contractante

În temeiul Legii 99/2016 privind achizitiile sectoriale

intre:

**Compania Naţională de Transport al Energiei Electrice “Transelectrica” S.A.**, societate administrata in sistem dualist, cu sediul în Bucureşti, B-dul Gen. Gh. Magheru, nr. 33, sector 1, punct de lucru in Bucuresti, Str. Olteni nr. 2 – 4, sector 3, telefon 021 303 5611, fax 021 303 5610, înregistrată la Oficiul Registrului Comerţului din Bucureşti sub numărul J40/8060/2000, atribut fiscal R, cod unic de inregistrare RO 13328043, cont IBAN RO54 RNCB 0072 0058 0063 0001, deschis la BCR filiala sector 1, reprezentată legal prin **Directorat** compusdin **............ – Presedinte Directorat**, **.................. – Membru Directorat, ,** în calitate de **Entitate contractanta**, pe de o parte

Si

[Contractantul], cu sediul în: [adresa], telefon: [număr telefon], fax: [număr fax], e-mail: [adresă electronică], număr de înmatriculare [număr de înmatriculare], cod de înregistrare fiscală [cod de înregistrare fiscală], cont IBAN nr. [cont bancar], deschis la [Banca-Sucursala] reprezentată prin [numele și prenumele reprezentantului/reprezentanților legal(i) al/ai Contractantului], [funcția(ile) reprezentantului/reprezentanților legal(i) al/ai Contractantului], în calitate de și denumită în continuare „Contractant”, pe de altă parte,denumite, în continuare, împreună, "Părțile",

a intervenit prezentul Contract de servicii, denumit in continuare Contract, de comun acord, partile consimtind in mod liber si in cunostinta de cauza toate clauzele, natura juridica si efectele Contractului, precum si intinderea responsabilitatilor asumate, cunoscand si intelegand pe deplin toate aspectele legale, tehnice si comerciale legate de incheierea, executarea si incetarea prezentului Contract (inclusiv Anexele acestuia) si obligandu-se reciproc in conditiile si termenii de mai jos:

# 2. Obiectul si pretul contractului

2.1 Contractantulul se obliga sa presteze „Servicii de intretinere si reparatii ascensoare din UNO-DEN, situat in B-dul Hristo Botev nr.16-18”, cod CPV 50750000 -7, in perioada convenita si in conformitate cu obligatiile asumate prin prezentul Contract.

2.2 Entitatea contractanta se obliga sa plateasca Contractantului, pretul convenit pentru indeplinirea Contractului.

 2.3 Pretul convenit pentru indeplinirea contractului, respectiv pretul total maximal al serviciilor prestate este de 50.428,00 lei fara TVA, la tarifele din anexele formularului de oferta.

# 3. Durata Contractului si durata de prestare

3.1 Contractul intra in vigoare la data semnarii sale de catre ambele Parti.

3.2 Contractantul se obliga sa presteze serviciile in termen de **36 luni** de la data intrarii in vigoare a Contractului.

3.3 (1) Dacă, pe parcursul derularii Contractului, apar situaţii neprevăzute, altele decat forţa majoră, care îl impiedică pe Contractant să respecte durata prestării şi care exclud culpa sa, acesta trebuie să notifice în scris Entitatea contractanta, în termen de 5 zile de la data la care ia la cunoştință despre posibilitatea apariţiei unei întarzieri, comunicând situaţiile aparute şi noile termene la care va putea să-şi îndeplinească respectivele obligaţii.

(2) Dacă Entitatea contractanta consideră că aceste situaţii nu afectează interesele sale şi nu conduc la mărirea costului Contractului, acesta poate accepta noile termene propuse de către Contractant pentru durata prestării, dar nu mai mult de o pătrime din termenul stabilit inițial prin documentele de achizitie, întocmindu-se, în mod corespunzător, act adiţional la Contract.

(3) Contractantul are obligatia de a incepe prestarea serviciilor din momentul intrarii in vigoare a Contractului.

# 4. Definitii

 4.1 - In prezentul Contract urmatorii termeni vor fi interpretati astfel:

1. **Entitate contractanta şi Contractant** - părtile prezentului Contract;
2. **Contract** – actul juridic care reprezintă acordul de voinţă al celor două Părţi, cu titlu oneros, asimilat, potrivit legii, actului administrativ, încheiat între CNTEE Transelectrica SA, în calitate de Entitate contractanta şi …………………., în calitate de Contractant*;*
3. **Conflict de interese** - orice situaţie în care personalul Entitatii contractante implicat în desfăşurarea procedurii de atribuire sau care poate influenţa rezultatul acesteia are, în mod direct sau indirect, un interes financiar, economic sau un alt interes personal, care ar putea fi perceput ca element care compromite imparţialitatea sau independenţa sa în contextul procedurii de atribuire; constituie conflict de interese și orice împrejurare care influenţează capacitatea Contractantului de a exprima o opinie profesională obiectivă şi imparţială, sau care îl împiedică pe acesta, în orice moment, să acorde prioritate intereselor Entitatii Contractante sau interesului public general al Contractului, orice motiv în legătură cu posibile contracte în viitor sau în conflict cu alte angajamente, trecute sau prezente, ale Contractantului. Aceste restricţii sunt aplicabile oricăror subcontractanţi, salariaţi şi experţi acţionând sub autoritatea sau controlul Contractantului;
4. **Forţa majoră**- eveniment extern, imprevizibil, absolut invincibil şi inevitabil, care face imposibilă executarea Contractului; sunt considerate asemenea evenimente: razboaie, revoluţii, incendii, inundaţii sau orice alte catastrofe naturale, restricţii aparute ca urmare a unei carantine, embargou, enumerarea fiind exemplificativă. Nu este considerat forţa majoră un eveniment asemenea celor de mai sus care, fără a crea o imposibilitate de executare, face extrem de costisitoare îndeplinirea obligaţiilor uneia dintre Părţi;
5. **Legea nr. 99/2016** - Legea nr. 99/2016 privind achizițiile sectoriale;
6. **prestare** - prestarea tuturor serviciilor care fac obiectul Contractului şi prestarea acestora în termenii de calitate şi cantitate stabiliţi prin prezentul Contract;
7. **preţul Contractului** - prețul plătibil Contractantului de către Entitatea Contractanta, în baza Contractului, pentru îndeplinirea integrală și corespunzatoare a tuturor obligațiilor sale, asumate prin Contract;
8. **Procesul verbal de Receptie la terminarea serviciilor** – document care atesta terminarea serviciilor în conformitate cu condiţiile contractuale;
9. **Reprezentantul Contractantului -** persoană fizică desemnată de Contractant pentru a-l reprezenta pe durata Contractului si care coordoneaza si raspunde de indeplinirea obligatilor sale contractuale.
10. **servicii** - serviciile specificate în documentele de achizitie şi în prezentul Contract, pe care Contractantul se obligă să le presteze Entitatii Contractante;
11. **subcontractant**- orice operator economic care nu este parte a Contractului şi care execută, prestează ori îndeplineşte activităţi care fac parte din obiectul Contractului, răspunzând în faţa Contractantului de organizarea şi derularea tuturor etapelor necesare în acest scop;
12. **standard** - specificaţie tehnică adoptată ca standard internaţional, standard european sau standard naţional de către un organism de standardizare recunoscut, prevazută în documentele de achizitie şi/sau în propunerea tehnică;
13. **zi** - zi calendaristică, dacă nu se specifică în mod diferit;
14. **lună**- lună calendaristică;

 **p) an**- 365 de zile.

4.2 În prezentul Contract, cu excepţia situaţiilor când contextul cere altfel sau a unei prevederi contrare:

1. cuvintele care indică singularul includ şi pluralul, iar cuvintele care indică pluralul includ şi singularul;
2. cuvintele care indică un gen includ toate genurile.

4.3 Trimiterile la actele normative includ și modificările și completările ulterioare ale acestora, precum și orice alte acte normative subsecvente.

4.4 În cazul în care oricare dintre prevederile prezentului Contract este sau devine nulă, invalidă sau neexecutabilă conform legii, legalitatea, valabilitatea si posibilitatea de executare a celorlalte prevederi din prezentul Contract vor rămâne neafectate, iar Părțile vor depune eforturile necesare pentru a realiza acele acte și/sau modificări care ar conduce la același rezultat legal și/sau economic care s-a avut în vedere la data încheierii Contractului.

4.5 Clauzele contractuale susceptibile de mai multe înțelesuri se interpretează coroborat cu toate Documentele Contractului și în conformitate cu prevederile Legii nr. 99/2016 și a altor acte normative date în aplicarea acesteia.

# 5. Documentele Contractului

 5.1 (1) Documentele Contractului și parte integrantă din acesta, sunt cel puţin următoarele:

* documentele de achizitie;
* oferta, respectiv propunerea tehnică şi propunerea financiară;
* garanţia de bună execuţie;

 (2)În cazul în care, pe parcursul executării Contractului, se constată că anumite elemente ale propunerii tehnice sunt inferioare sau nu corespund cerinţelor prevăzute în documentele de achizitie, prevalează prevederile documentelor de achizitie.

# 6. Standarde

6.1 Serviciile prestate în baza Contractului vor respecta cerintele tehnice menţionate în documentele de achizitie.

6.2 Orice standarde nespecificate vor fi considerate ca fiind standarde internaţionale şi/sau române recunoscute şi agreate de ambele Părţi, aplicabile pentru respectivul produs, serviciu sau lucrare, pe teritoriul Romaniei.

6.3 Contractantul garantează ca la data finalizarii prestarii serviciilor aferente Contractului,acestea vor avea calităţile declarate de către acesta în Propunerea tehnică, vor corespunde reglementărilor tehnice în vigoare şi nu vor fi afectate de vicii care ar diminua sau ar anula valoarea ori posibilitatea de utilizare, conform condiţiilor normale de folosire sau celor specificate în Contract.

#  7. Caracterul confidenţial al Contractului

7.1. (1)Părţile înţeleg şi convin asupra faptului că prezentul Contract, precum şi datele şi rezultatele obţinute în baza acestuia, comunicate în formă scrisă, prin poştă electronică, prin iniţierea accesului la informaţii, cum ar fi cele stocate într-o bază de date, sau orice altă formă intangibilă sau tangibilă, vor fi considerate ca Informaţii Confidenţiale, pe toată durata Contractului si ulterior, pe durata nedeterminată.

 (2) Nu sunt considerate confidentiale informatiile care sunt:

a) deja în posesia Părtilor fără obligaţii de confidenţialitate;

b) obţinute dintr-o altă sursă decât de la cealalta Parte, fără obligaţie de confidenţialitate;

c) disponibile public la momentul primirii lor sau care devin publice ulterior, fără nicio culpă a celeilalte Părți.

(3) Caracterul confidențial al Contractului nu aduce atingere dispoziţiilor legale privind liberul acces la informaţiile de interes public ori ale altor acte normative care reglementează activitatea Entitatii Contractante, Entitatea Contractanta având obligația de a nu dezvălui informaţiile transmise de Contractant indicate de acesta ca fiind confidenţiale, inclusiv secrete tehnice sau comerciale şi elementele confidenţiale ale ofertelor.

7.2 Contractantul nu va multiplica, reproduce, dezvălui informaţii la care va avea acces in procesul de realizare a obiectului contractului nici unei persoane, nu va permite unei terţe părţi accesul la aceste informaţii şi nu va exploata sau utiliza informaţiile în alte scopuri decât cele stabilite prin prezentul Contract, fără a avea consimţământul prealabil scris al Entitatii Contractante.

7.3 Contractantul va avea aceeaşi grijă şi discreţie pentru a evita dezvăluirea, publicarea sau răspândirea Informaţiilor Confidenţiale puse la dispoziţie de către cealaltă Parte, pe care Contractantul o arată pentru informaţiile similare pe care nu doreşte să le dezvăluie, să le publice sau să le răspândească şi, în acelaşi timp, impusă de lege (unde este cazul).

7.4 (1) Contractantul poate dezvălui Informaţiile Confidenţiale către:

a) angajaţii săi, care trebuie să le cunoască pentru executarea Contractului; dezvaluirea oricarei informaţii faţă de persoanele implicate în îndeplinirea Contractului se va face confidenţial si se va extinde numai asupra acelor informaţii necesare în vederea indeplinirii acestuia;

b) oricărei entităţi legale care are dreptul sa le solicite si sa le primească, în măsura în care este imperativ cerut de lege; Contractantul va notifica prompt acest fapt Achizititorului, înaintea dezvăluirii acestora.

 (2) Pentru acoperirea prejudiciului cauzat prin nerespectarea prevederilor prezentului articol, Contractantul va plăti daune-interese.

# 8. Drepturi de proprietate intelectuală

8.1 Contractantul garantează ca nici unul din serviciile prestate si produsele furnizate nu încalcă drepturile de proprietate intelectuală (brevete, mărci, desene şi modele industriale, drepturi de autor şi conexe etc.) aparţinând unui terţ.

8.2 Contractantul are obligația de a despăgubi Entitatea Contractanta pentru cheltuieli ocazionate de:

a) reclamații și acțiuni în justiție, ce rezultă din încalcarea unor drepturi de proprietate intelectuală în legatură cu prestarea serviciilor si furnizarea produselor sau incorporate în acestea; și

b) daune-interese, costuri, taxe și cheltuieli de orice natură, cu excepția situației în care o astfel de încalcare rezultă din respectarea documentelor de achizitie.

8.3 În cazul în care orice produs sau serviciu devine obiect al unei plângeri de încălcare a drepturilor de proprietate intelectuală Contractantul are opţiunea de a decide una dintre următoarele acţiuni:

a) să procure pentru Entitatea Contractanta dreptul de a continua sa utilizeze respectivul produs sau serviciu;

b) să modifice sau să înlocuiască respectivul produs sau serviciu, în totalitate sau parţial, astfel încât să nu constituie o încalcare a drepturilor de proprietate intelectuală;

c) să preia produsele sau serviciile obiect al plângerii si să despăgubească Entitatea Contractanta pentru orice plaţi efectuate în legatură cu produsele sau serviciile obiect al plângerii de încălcare.

8.4 Obligaţiile stipulate în sarcina Contractantului în prezentul articol vor produce efecte şi după data încetării Contractului.

# 9. Subcontractanti

9.1 Contractantul declara ca are/nu are subcontractanti implicati in executarea Contractului.

* 1. Contractantul are dreptul de a subcontracta orice parte a prezentului Contract și/sau poate schimba Subcontractantul/Subcontractanții specificat/specificați în Propunerea Tehnică numai cu acordul prealabil, scris, al Entitatii Contractante.
	2. Contractantul are obligația de a prezenta la încheierea Contractului contractele încheiate cu Subcontractanții desemnați în cadrul Ofertei depuse pentru atribuirea acestui Contract. Contractul/Contractele de Subcontractare se constituie anexă la Contract, făcând parte integrantă din acesta.
	3. Contractantul are dreptul de a solicita Entit-atii Contractante, în orice moment pe perioada derulării Contractului, numai în baza unor motive justificate, fie înlocuirea/renunțarea la un Subcontractant, fie implicarea de noi Subcontractanți. Contractantul trebuie să solicite, în scris, aprobarea prealabilă a Entittaii Contractante înainte de încheierea unui nou Contract de Subcontractare. Solicitarea în scris în vederea obținerii aprobării Entitatii Contractante privind implicarea de noi Subcontractanți se realizează numai după ce Contractantul a efectuat el însuși o verificare prealabilă a Subcontractantului ce urmează a fi propus, prin raportare la caracteristicile activităților care urmează a fi subcontractate.
	4. Entitatea Contractanta notifică Contractantului decizia sa cu privire la înlocuirea unui Subcontractant/implicarea unui nou Subcontractant, motivând decizia sa în cazul respingerii aprobării.
	5. Contractantul se obligă să încheie Contracte de Subcontractare doar cu Subcontractanții care își exprimă acordul cu privire la obligațiile contractuale asumate de către Contractant prin prezentul Contract.
	6. Niciun Contract de Subcontractare nu creează raporturi contractuale între Subcontractant și Entitatae Contractanta. Contractantul este pe deplin răspunzător față de Entitatea Contractanta pentru modul în care îndeplinește Contractul. Contractantul răspunde pentru actele și faptele Subcontractanților săi ca și cum ar fi actele sau faptele Contractantului. Aprobarea de către Entitatea Contractanta a subcontractării oricărei părți a Contractului sau a angajării de către Contractant a unor Subcontractanți pentru anumite părți din Contract nu eliberează Contractantul de niciuna dintre obligațiile sale din Contract.
	7. În cazul în care un Subcontractant nu reușește să își execute obligațiile contractuale, Entitatea Contractanta poate solicita Contractantului fie să înlocuiască respectivul Subcontractant cu un alt Subcontractant, care să dețină calificările și experiența solicitate de Entitatea Contractanta, fie să preia el însuși partea din Contract care a fost subcontractată.
	8. Partea/părțile din Contract încredințată/încredințate unui Subcontractant de Contractant nu poate/pot fi încredințate unor terțe părți de către Subcontractant.
	9. Orice schimbare a Subcontractantului fără aprobarea prealabilă în scris a Entitatii Contractante sau orice încredințare a unei părți din Contract, de Subcontractant către terțe părți este considerată o încălcare a Contractului, situație care îndreptățește Entitatea Contractanta la rezoluțiune/reziliere a Contractului și obținerea de despăgubiri din partea Contractantului.
	10. În orice moment, pe perioada derulării Contractului, Contractantul trebuie să se asigure că Subcontractantul/Subcontractanții nu afectează drepturile entității contractante în temeiul prezentului Contract.
	11. În orice moment, pe perioada derulării Contractului, Entitatea Contractanta poate solicita Contractantului să înlocuiască un Subcontractant care se află în una dintre situațiile de excludere specificate în Lege.
	12. În cazul în care un Subcontractant și-a exprimat opțiunea de a fi plătit direct, atunci această opțiune este valabilă numai dacă sunt îndeplinite în mod cumulativ următoarele condiții:
1. această opțiune este inclusă explicit în Contractul de Subcontractare constituit ca anexă la Contract și făcând parte integrantă din acesta;
2. Contractul de Subcontractare include la rândul său o anexă explicită și specifică privind modalitatea în care se efectuează plata directă de către Entitatea Contractanta către Subcontractant și care precizează toate și fiecare dintre elementele de mai jos:
* partea din Contract/activitate realizată de Subcontractant astfel cum trebuie specificată în factura prezentată la plată,
* modalitatea concretă de certificare a părții din Contract/activitate de către Contractant pentru rezultatul obținut de Subcontractant/partea din Contract executată de Subcontractant înainte de prezentarea facturii de către Contractant Entitatii Contractante,
* partea/proporția din suma solicitată la plată corespunzătoare părții din Contract/activității care este în sarcina Subcontractantului, prin raportare la condițiile de acceptare la plată a facturilor emise de Contractant pentru Entitatea Contractantă, așa cum sunt acestea detaliate în Contract,
* stabilește condițiile în care se materializează opțiunea de plată directă,
* precizează contul bancar al Subcontractantului.

**10.** **Obligatiile Contractantului**

10.1 Contractantul se obliga:

- sa realizeze toate serviciile, la temenele si cu continutul convenit in propunerea tehnica.

- sa isi asume intreaga responsabilitate pentru calitatea si cantitatea serviciilor prestate conform contractului.

- la cerere scrisa a Entitatii Contractante, sa-l informeze asupra mersului prestarii serviciilor si sa ii furnizeze datele pe care acesta le solicita pe parcursul desfasurarii serviciilor;

- sa certifice calitatea si dupa caz, performantele serviciilor prin proces verbal de receptie.

10.2 Contractantul va efectua reviziile conform cerintelor caietului de sarcini.

10.3 Contractantul va detine pe toata durata derularii contractului avizele/aprobarilor necesare desfasurarii activitatii care face obiectul contractului.

10.4 Contractantul se obliga sa respecte termenele pentru interventii conform caietului de sarcini.

10.5 Contractantul se obliga ca, in cadrul reparatiilor sa utilizeze numai piese/subansamble de schimb noi, de origine sau echivalente, care vor fi insotite de declaratie de conformitate si certificate de garantie.

10.6 Contractantul se obliga să folosească la lucrarile de reparaţii, revizii tehnice şi intreţinere numai personal calificat, autorizat ISCIR.

# 11. Obligatiile Entitatii Contractante

11.1 Entitatea Contractanta are obligația de a pune la dispoziție Contractantului orice informatii necesare pentru realizarea contractului, in limita posibilitatilor. Aceste informatii nu pot fi utilizare de Contractant in alte scopuri decat pentru indeplinirea prezentului Contract.

11.2 Entitatea Contractanta are obligatia sa achite contravaloarea serviciilor prestate, la valorile si conform conditiilor de plata stabilite in prezentul Contract.

# 12. Receptie, inspectie si teste

12.1 Entitatea Contractanta are dreptul sa verifice prin reprezentantii sai modul de prestare a serviciilor care fac obiectul prezentului contract la locul de prestare, pentru a constata conformitatea acestora cu clauzele contractuale, cerintele documentelor de achizitie si propunerea tehnica.

12.2 Receptia serviciilor se va face prin completarea procesului verbal de receptie servicii, conform Anexa 3 la caietul de sarcini.

# 13. Începere, finalizare, întârzieri

13.1. (1) Contractantul are obligaţia de a începe prestarea serviciilor din momentul intrării în vigoare a Contractului şi constituirii garanţiei de bună execuţie conform art. 16.

 (2) In cazul în care Contractantul suferă întârzieri cauzate în exclusivitate de Entitatea Contractantă, părţile pot stabili de comun acord prelungirea perioadei de prestare a serviciului.

13.2. (1) Serviciile prestate în baza Contractului trebuie finalizate în termenul convenit prin Contract.

 (2) In cazul în care intervin:

a) orice motive de întârziere ce nu se datorează Contractantului; sau

b) alte circumstanţe neobişnuite, susceptibile de a surveni astfel decât prin încălcarea Contractului de către Contractant, şi care îndreptăţesc Contractantul să solicite prelungirea perioadei de prestare a serviciilor, părţile pot revizui, de comun acord, perioada de prestare şi vor semna un act adiţional.

13.3. Dacă pe parcursul îndeplinirii Contractului Contractantul nu respectă termenul de prestare pentru îndeplinirea sarcinilor, acesta are obligaţia de a notifica acest lucru, in timp util, Entităţii Contractante. Modificarea datei/perioadelor de prestare asumate prin Contract se face cu acordul părţilor, prin act adiţional

# 14. Plati

14.1 Pentru serviciile prestate si receptionate platile datorate de Entitatea Contractanta Contractantului sunt cele stipulate in oferta, valoarea cumulata a acestora neputand depasi valoarea contractului.

14.2 Plata facturii se poate face prin transfer bancar in contul Contractantului, sau prin alte forme de plata prevazute de legislatia in vigoare, in termen de 30 zile de la data inregistrarii facturii la Entitatea Contractanta, emisa lunar pe baza procesului verbal de receptie servicii si insotita de deviz de lucrari.

# 15. Acte aditionale

 15.1 Partile au dreptul, pe durata indeplinirii Contractului, de a conveni modificarea clauzelor acestuia, prin act aditional, in conformitate cu prevederile art. 235-243 din Legea nr. 99/2016.

 15.2 Orice modificare a Contractului in cursul perioadei sale de valabilitate altfel decat in cazurile si conditiile prevazute la art. 235-241 din Legea nr. 99/2016 se realizeaza prin organizarea unei noi proceduri de atribuire, in conformitate cu dispozitiile legale.

 15.3 Partile pot conveni prelungirea duratei contractului prin act aditional in conditiile stabilite prin documentele de achizitie.

 15.4 Cu excepţia prevederilor privind forta majoră şi a situaţiei în care Entitatea contractanta este de acord cu o prelungire, orice întârziere în îndeplinirea Contractului dă naștere obligației Contractantului de a plăti daune-interese.

# 16. Garantia de buna executie

16.1 **(1)** În termen de 5 zile lucrătoare de la data semnării Contractului, Contractantul constituie şi depune la Entitatea Contractanta garanţia de bună execuţie a Contractului, printr-un virament bancar sau instrument de garantare emis în condiţiile legii de o instituție de credit din România sau din alt stat sau de o societate de asigurări, reprezentand 2% din valoarea contractului, respectiv 1.008,56 lei.

**(2)** În cazul în care pe parcursul derularii Contractului valoarea acestuia se suplimentează, Contractantul are obligaţia de a completa garanţia de bună execuţie în corelaţie cu noua valoare a Contactului.

**(3)** În cazul în care durata de prestare a Contractului se extinde, Contractantul are obligaţia de a extinde durata garanţiei de bună execuţie în corelare cu noua durată de prestare a Contactului.

**(4)** Documentul de completare sau de extindere a garanţiei de bună execuţie a Contactului, conform alin. (2) și (3), se depune la Entitatea Contractanta în termen de 5 zile lucrătoare de la încheierea actului adițional de suplimentare a valorii/prelungire a Contractului, sub sancțiunea rezilierii Contractului de către Entitatea Contractanta.

**16.2** Perioada de valabilitate a garantiei de bună executie începe de la constituirea ei și trebuie să depașească cu 14 zile data receptionarii serviciului de către EntitateaContractanta.

**16.3** Garanţia de bună execuţie a Contractului trebuie să fie irevocabilă, iar instrumentul de garantare trebuie să prevadă că plata garanţiei de bună execuție se va executa necondiţionat, la prima cerere a Entitatii Contractante, pe baza declaraţiei acestuia cu privire la culpa Contractantului.

**16.4** Garanţia de bună execuţie a Contractului se constituie de către Contractant în scopul asigurării Entitatii Contractante de îndeplinirea cantitativă, calitativă şi în perioada convenită a Contractului.

**16.5** Entitatea Contractanta are dreptul de a emite pretenţii asupra garanţiei de bună execuţie, oricând pe parcursul îndeplinirii Contractului, în limita prejudiciului creat, în cazul în care Contractantul nu îşi îndeplineşte, din culpa sa, obligaţiile asumate prin Contract.

**16.6** Anterior emiterii unei pretenţii asupra garanţiei de bună execuţie Entitatea Contractanta are obligaţia de a notifica pretenţia atât Contractantului, cât şi emitentului instrumentului de garantare, precizând obligaţiile care nu au fost respectate, precum şi modul de calcul al prejudiciului, dar fără ca Contractantul să poată să facă opoziție la încasarea de catre Entitatea Contractanta a garanției.

**16.7** În situaţia executării garanţiei de bună execuţie, parţial sau total, Contractantul are obligaţia de a reîntregi garanţia, prevederile art. 16.1 alin.(4) fiind aplicabile.

**16.8** Entitatea Contractanta are obligaţia de a restitui garanţia de bună execuţie in cel mult 14 zile de la data indeplinirii de catre Contractant a obligatiilor asumate prin contract, daca nu a ridicat pana la acea data pretentii asupra ei.

# 17. Daune – interese

17.1 Pentru neexecutarea sau executarea necorespunzătoare ori cu întârziere a obligaţiilor asumate, Partea în culpă datorează celeilalte Părţi:

a) pentru nerealizarea din culpă a activităţilor Contractului, la termenele convenite, Contractantul va plăti Entitatii Contractante daune-interese în cuantum egal cu dobânda datorată pentru neplata la termen a obligaţiilor către bugetul de stat, aplicată asupra valorii Contractului, pentru fiecare zi de întârziere începand cu ziua urmatoare datei scadenţei obligaţiei. Plata daunelor-interese se va efectua în baza unei facturi emise de catre Entitatea Contractanta, pe care Contractantul o va achita în maxim 30 de zile de la data primirii acesteia.

b) în plus faţă de despăgubirea de la lit.a), în cazul neîndeplinirii obiectului Contractului, Contractantul va plăti Entitatii Contractante daune-interese al căror cuantum va fi egal cu preţul Contractului.

c) pentru neplata facturilor la termenele convenite prin Contract, Entitatea Contractanta datorează Contractantului dobânda penalizatoare la această sumă, corespunzatoare ca procent dobanzii datorate pentru neplata la termen a obligaţiilor către bugetul de stat, pentru fiecare zi de intârziere începand cu ziua următoare datei scadenţei obligaţiei până în ziua îndeplinirii acesteia (inclusiv). Plata dobânzii penalizatoare se va efectua în baza unei facturi distincte emise de catre Contractant, pe care Entitatea Contractanta o va achita în maxim 30 de zile de la data primirii acesteia.

17.2 Pentru compensarea prejudiciului suferit de către Entitatea Contractanta ca urmare a neîndeplinirii, îndeplinirii cu intârziere, sau necorespunzatoare a obligaţiilor asumate de către Contractant, Entitatea Contractanta poate, la alegerea sa, să execute garanţia de bună execuţie a Contractului, poate rezilia Contractul şi/sau poate solicita plata de alte daune-interese, pentru acoperirea integrală a prejudiciului cauzat.

17.3. Simpla împlinire a termenelor stabilite prin prezentul Contract pentru executarea obligaţiilor oricărei Părţi are valoarea punerii de drept în întarziere a Părţii care nu şi-a executat obligaţia în interiorul respectivului termen, fără a fi necesară efectuarea nici unei alte formalităti şi fără emiterea unei notificări în acest sens.

 17.4. Perioada de refacere a serviciilor din motive imputabile Contractantului se consideră întârziere şi se penalizează conform prevederilor prezentului articol.

 17.5 În cazul în care Entitatea Contractanta este amendată pentru nerespectarea de către Contractant a reglementărilor legale sau pentru prejudicii aduse mediului ori altor părţi interesate, Contractantul va despagubi Entitatea Contractanta cu valoarea amenzilor.

# 18. Incetarea si rezilierea Contractului

18.1 Contractul inceteaza sa produca efecte la termenul prevazut la art. 3, daca Partile

 nu au convenit prelungirea.

18.2 (1) Potrivit dreptului comun, Entitatea Contractanta are dreptul să denunțe Contractul cu o notificare prealabilă de 30 de zile adresată Contractantului, fără nicio compensaţie.

 (2) Fără a aduce atingere dispoziţiilor dreptului comun privind încetarea contractelor sau dreptului Entitatii Contractante de a solicita constatarea nulităţii absolute a Contractului, in plus fata de prevederile alin. (1) si în conformitate cu dispoziţiile dreptului comun, Entitatea Contractanta are dreptul de a denunţa unilateral Contractul în perioada de valabilitate a acestuia într-una din următoarele situaţii:

a) Contractantul se afla, la momentul atribuirii Contractului, într-una dintre situaţiile care ar fi determinat excluderea sa din procedura de atribuire;

b) Contractul nu ar fi trebuit să fie atribuit Contractantului, având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene.

(3) Entitatea Contractanta are dreptul de a denunţa unilateral Contractul în cazul unei modificări a Contractului fără organizarea unei noi proceduri de atribuire, atunci când organizarea acesteia era obligatorie conform art. 243 din Legea nr. 99/2016.

(4) Notificarea de denunţare a Contractului se motivează şi se comunică în scris cu cel puţin 10 zile anterior datei de la care denunţarea va produce efecte. Contractantul are dreptul de a solicita numai plata corespunzatoare pentru partea din Contract îndeplinită până la data denunţării unilaterale a Contractului.

18.3 Entitatea Contractanta poate rezilia Contractul dacă:

1. Contractantul nu-şi îndeplineşte oricare din obligaţiile contractuale, deşi a fost notificat de către Entitatea Contractanta în acest sens;
2. Contractantul implică subcontractanţi, furnizori în executarea Contractului fără aprobarea Entitatii Contractante;
3. Contractantul cesionează drepturile şi/sau obligaţiile ce derivă din prezentul Contract, fără aprobarea Entitatii Contractante;
4. Contractantul a fost declarat în stare de faliment, intră în lichidare judiciară sau încheie concordate sau convenţii având ca obiect asigurarea plăţii datoriilor cu creditorii săi, si-a suspendat activitatea, este în executare silită ori se afla în altă procedura similară;
5. exista o hotarâre judecatorească definitivă împotriva Contractantului ca urmare a conduitei sale profesionale care afectează grav îndeplinirea Contractului;
6. există orice altă hotarâre legală care poate împiedica îndeplinirea Contractului;
7. Contractantul nu mai deţine autorizaţiile/certificările şi alte asemenea, necesare realizării obiectului Contractului.
8. Contractantul nu poate îndeplini într-un termen acceptabil o decizie a Entitatii Contractante prin care i se cere să remedieze orice neglijenţă sau nereuşită în îndeplinirea obligaţiilor sale Contractuale, care ar putea afecta grav îndeplinirea Contractului, la termen şi în condiţii de calitate.

18.4Contractantul poate rezilia Contractul dacă:

1. Entitatea Contractanta nu plăteşte facturile emise conform Contractului în termen de 30 zile de la expirarea perioadei prevăzute la art. 14.2, deşi a fost notificat de către Contractant în acest sens;
2. Entitatea Contractanta a fost declarată în stare de faliment, intră în lichidare judiciară sau incheie concordate sau convenţii având ca obiect asigurarea plăţii datoriilor cu creditorii săi, şi-a suspendat activitatea, este în executare silită ori se află în alta procedură similară.

18.5 Rezilierea se produce prin notificare scrisă, fără intervenţia instanţei de judecată sau altă formalitate administrativă. Notificarea de reziliere a Contractului se motivează şi se comunică în scris cu cel puţin 10 zile anterior datei de la care rezilierea va produce efecte.

18.6 Anterior rezilierii Contractului, Entitatea Contractanta poate suspenda plăţile datorate, după notificarea prealabilă a Contractantului cu privire la neîndeplinirea obligaţiilor sale contractuale.

18.7 Indiferent de Partea care a notificat rezilierea Contractului, Entitatea Contractanta are obligaţia să convoace comisia de recepție, care va efectua recepția cantitativă și calitativă a serviciilor prestate până la data rezilierii, într-un termen de maxim 10 zile de la data rezilierii Contractului.

18.8 După rezilierea Contractului la initiaţiva Entitatii Contractante, acesta este în drept să contracteze serviciile cu un terţ, pretenţia pentru despăgubiri implicând atât diferenţa între preţul Contractului reziliat şi preţul noului Contract, cât şi despagubiri rezultate din neexecutare.

# 19. Cesiune

19.1 Contractantul poate cesiona, în conditiile legii, cu acordul scris al Achizitorului doar drepturile de creanţă născute din Contract, obligaţiile născute ramânând în sarcina Părţilor, astfel cum au fost stipulate şi asumate iniţial.

19.2 În cazul în care, Contractantul isi cesioneaza drepturile si obligatiile rezultate din Contract, cu exceptia cazurilor prevazute la art. 19.1, Entitatea Contractanta va rezilia Contractul.

19.3 Atunci cand natura Contractului permite acest lucru si in cazul in care, la momentul incheierii Contractului sau la momentul introducerii acestora in Contract, subcontractantii si-au exprimat optiunea de a fi platiti direct de catre Entitatea Contractanta, pentru serviciile prestate potrivit contractului de subcontractare, se cesioneaza de drept obligatiile de plata catre subcontractanti pentru partile din Contract aferente acestora.

19.4 Dispozitiile art. 19.3 nu diminueaza raspunderea Contractantului in ceea ce priveste modul de indeplinire a contractului.

# 20. Suficienta pretului contractat

201 Contractantul a fost indreptatit, inainte de a remite oferta, de a se documenta despre corectitudinea si suficienta Documentatiei intocmita de Entitatea Contractanta pentru a lua in considerare tot ceea ce este necesar pentru a indeplini conditiile cerute prin Contract si pentru a include in oferta sa financiara toate costurile legate de prestarea serviciilor necesare indeplinirii Contractului.

20.2 Deoarece Contractantul a fost indreptatit sa-si determine pretul ofertei sale pe baza propriilor calcule, operatii si estimari, acesta trebuie sa execute, fara costuri suplimentare orice activitate necesara pentru prestarea serviciilor, asa cum au fost acestea definite prin documentele de achizitie.

20.3 Toate costurile aferente prestarii serviciilor necesare implementarii Contractului sunt in sarcina Contractantului.

# 21. Forta majora

21.1 Forţa majoră exonerează Părţile de îndeplinirea obligaţiilor asumate prin prezentul Contract,in conformitate cu art. 1351 Cod civil pe toată perioada în care aceasta acţionează. Îndeplinirea Contractului va fi

 suspendată în perioada de acţiune a forţei majore, dar fară a prejudicia drepturile ce li se cuveneau Părţilor până la apariţia acesteia.

21.2 Cazurile de forţă majoră pot fi opuse celeilalte Părţi, numai dacă Partea care le invocă comunică, în scris, în termen de maximum 10 zile de la data apariţiei cazului de forţă majoră, celeilalte Părţi, situaţia intervenită şi prezintă, în alte 14 zile ulterioare, un certificat emis de autorităţile competente, privind realitatea evenimentului invocat, precum şi durata sa.

 21.3 Partea care invocă forţa majoră are obligaţia de a lua orice măsuri care ii stau la dispoziţie, în vederea limitării consecinţelor.

 21.4 În situaţia în care cazul de forţă majoră aparut şi invocat are o durată mai mică de 15 zile, termenele de îndeplinire a obligaţiilor Părţii care le-a invocat se prelungesc în mod automat cu perioada de timp respectivă. Daca forţa majoră actionează sau se estimează ca va acţiona pe o perioadă mai mare de 15 zile, fiecare Parte va avea dreptul sa notifice celeilalte Părţi încetarea de plin drept a prezentului Contract fără ca vreuna dintre Părţi sa poată pretinde celeilalte daune-interese.

21.5 Forța majoră trebuie dovedita, Contractantul sa comunice Entitatii Contractante documente justificative in conformitate cu prevederile art. 1351 coroborat cu art. 4 lit. j) din Legea 335/2007 privind camerele de comert din Romania.

# 22. Ajustarea pretului contractului

22.1 Preturile unitare ale contractului sunt ferme pe o durata de 24 de luni de la semanrea contractului.

22.2 Revizuirea pretului contractului poate avea loc in baza prevederilor art. 236 din Legea nr. 99/2016, revizuire ce consta in ajustarea prin actualizare a acestuia, in conformitate cu prevederile art. 158 din HG nr. 394/2016, astfel:

Dupa 24 de luni, pentru restul ramas de plata se va utiliza urmatoarea metoda de ajustare:

Indicele de cost comunicat de catre Institutul National de Statisticã pentru intervalul de 12 luni anterior indexarii, utilizând formula:

VA (S) = (VT(S) – VR(S) 24) x iS(12-24)

unde:

• VA(S) reprezintã Valoarea actualizatã pentru serviciile Rest de executat dupã 24 de luni de la intrarea în vigoare a contractului

• VT(S) reprezintã Valoarea totalã, contractualã, a serviciilor conform Listei de preturi

• VR(S) 24 reprezintã Valoarea Serviciilor Realizate in intervalul de 24 de luni de la intrarea în vigoare a contractului

• IS(12-24) reprezintã indicele de cost in servicii, furnizat de INS pentru intervalul de 12 luni anterior indexarii (intervalul dintre lunile 12 si 24 de contract).

Nota: Valorile sunt exprimate in lei fara TVA

22.3 In cazul unor valori subunitare ale coeficientului de ajustare, pretul contractului nu se va revizui.

# 23. Limba care guverneaza Contractul

23.1 Limba care guverneaza Contractul este limba romana.

23.2 Orice alte documente necesare derularii Contractului, care sunt redactate in alta limba, vor fi insotite de traducere autorizata, in limba romana.

# 24. Comunicari

24.1 (1) Orice comunicare intre parti, referitoare la indeplinirea prezentului Contract, trebuie sa fie transmisa in scris, la adresele din partea intoductiva a Contractului.

(2) Comunicarile dintre Parti se pot face prin telefon, fax sau e-mail, cu conditia confirmarii in scris a primirii comunicarii respective.

(3) Corespondenta oficiala a Contractului este numai cea care se deruleaza intre Responsabilul de derulare Contract al Entitatii Contractante si Responsabilul din partea Contractantului.

24.2 Comunicarile intre parti se fac in limba romana.

# 25. Solutionarea litigiilor

(1) Entitatea Contractanta şi Contractantul vor face toate eforturile pentru a rezolva pe cale amiabilă, prin tratative directe, orice neinţelegere sau dispută care se poate ivi în cadrul sau în legatură cu îndeplinirea Contractului.

(2)Dacă, după 30 zile de la începerea tratativelor prevazute la alin.(1), Entitatea Contractanta şi Contractantul nu reuşesc să rezolve în mod amiabil o divergenţă contractuală, fiecare poate solicita ca, orice litigiu decurgând din sau în legatură cu acest Contract, inclusiv referitor la încheierea, executarea ori desfiinţarea lui, să se soluţioneze de către instanţa judecătorească competentă.

# 26. Legea aplicabila Contractului

 Contractul va fi interpretat in conformitate cu legea romana.

# 27. Clauze anticoruptie si de conformitate

1. Partile recunosc ca respectarea tuturor legilor, normelor si reglementarilor in vigoare, in special a legilor privitoare la conformitatea corporativa si la anticoruptie (inclusiv, dar fara a se limita la, Codul Penal Roman si legile special privind prevenirea si sanctionarea spalarii banilor, prevenirea, descoperirea si sanctionarea faptelor de coruptie, evaziune fiscala, protectia datelor, concurenta si denuntarea incalcarilor), este esentiala pentru fiecare dintre ele si prin urmare, sunt de acord si se angajeaza reciproc ca fiecare dintre ele:
2. sa isi indeplineasca indatoririle si obligatiile care ii revin in temeiul sau in legatura cu prezentul contract, in conformitate cu toate legile in vigoare, inclusiv legile anticoruptie aplicabile;
3. sa nu faca, sa nu dea, sa nu autorizeze sau sa nu ofere sau sa nu promita sa faca, sa dea, sa autorizeze sau sa ofere un avantaj financiar sau de alta natura (inclusiv plata, imprumut, cadou sau transfer de valoare), in mod direct sau indirect, in contul sau pentru uzul sau beneficiul unui functionar guvernamental (sau altei persoane, la cererea sau cu acordul sau incuviintarea unui functionar guvernamental) , sau oricarei alte persoane fizice sau juridice, in vederea obtinerii in mod abuziv de contracte sau a prelungirii contractelor in derulare sau in vederea obtinerii unui folos necuvenit (inclusiv, dar fara a se limita la, obtinerea in mod abuziv sau pastrarea licentelor, permiselor sau a altor tipuri de autorizatii emise de autoritatile statului), sau pentru a influenta o decizie sau pentru a incuraja, determina sau recompensa acte de abuz in indeplinirea sarcinilor si obligatiilor de serviciu (prin actiune sau omisiune);
4. sa nu se angajeze in, sa nu faciliteze sau sa nu accepte nicio alta activitate, practica sau comportament de natura a incalca legile in vigoare privitoare la conformitatea corporativa si combaterea coruptiei;
5. sa instituie si sa aplice politici, proceduri sau instructiuni interne privind prevenirea coruptiei, inclusiv sub forma de cadouri, invitatii si evenimente de divertisment, cu privire la respectarea dreptului concurentei , protectia datelor, combaterea spalarii banilor, finantarea terorismului, precum si privitoare la relatiile cu partenerii de afaceri, in general, si tranzactiile de cumparare si de vanzare, in special, precum si politici interne cu privire la selectarea atenta, instruirea si verificarea tertilor, inclusiv a agentilor, consultantilor si a altor intermediari, distribuitori, precum si sisteme interne de instruire si control.

(2) In scopul promovarii celor de mai sus …………..:

(i) declara si garanteaza in fata CNTEE Transelectrica SA ca nu a avut niciodata vreun interes care, in mod direct sau indirect, contravine executarii adecvate si etice a prezentului contract si ca a respectat si

(ii) se angajeaza sa respecte toate legile, normele si reglementarile in vigoare, in special legile anticoruptie aplicabile, in ceea ce priveste prestarea de Servicii de intretinere si reparatii ascensoare din UNO-DEN, situat in B-dul Hristo Botev nr.16-18 astfel cum este stabilit in prezentul contract (inclusiv, dar fara a se limita la orice procedura de licitatie organizata de catre orice organism guvernamental sau de catre orice alta persoana fizica sau juridica), precum si cu privire la obtinerea sau pastrarea oricaror licente, permise sau alte tipuri de autorizatii guvernamentale in legatura cu obiectul contractului.

(3) ………………………… se obliga ca toate tranzactiile in temeiul prezentului contract sa fie inregistrate corect sub toate aspectele materiale in evidentele si registrele sale contabile si ca toate documentele care stau la baza inregistrarilor in astfel de registre si evidente sa fie complete si corecte sub toate aspectele materiale. …………………… se obliga sa mentina un sistem de verificare contabila intern, pentru a se asigura ca nu pastreaza conturi necontabilizate.

(4) CNTEE Transelectrica SA are dreptul de a efectua un audit asupra activitatilor prestate de …………………….. in temeiul prezentului contract, pentru a monitoriza conformitatea acestuia cu termenii prezentei clauze. ……………… se obliga sa coopereze pe deplin la desfasurarea unui astfel de audit si lasa la latitudinea rezonabila a CNTEE Transelectrica SA stabilirea intinderii, metodei, naturii si duratei auditului.

(5) In caz de incalcarea a legilor si reglementarilor anticoruptie, partea care se face vinovata de incalcare se obliga sa anunte imediat si complet cealalta parte cu privire la incalcare, aceasta din urma avand dreptul de a dezvalui informatiile respective sau chiar eventuale suspiciuni pe care le are cu privire la posibile acte de incalcare, in orice moment si pentru orice motiv, organelor si agentiilor de stat competente si oricui crede de cuviinta, actionand cu buna-credinta, ca are dreptul legitim sa fie incunostiintat cu privire la incalcarea respectiva.

(6) Oricare dintre parti (in sensul alin.(5), partea care comite incalcarea) se obliga sa despagubeasca cealalta parte (in sensul alin.(5), partea care nu se face vinovata de incalcare), precum si toti membrii grupului de care apartine partea care nu se face vinovata de incalcare, si sa ii despagubeasca pe fiecare in parte (la si dupa impozitare) de raspundere pentru orice si toate pierderile suferite sau suportate de partea care nu se face vinovata de incalcare si de oricare membru al grupului din care face parte aceasta, decurgand din sau in legatura cu (in fiecare caz, in mod direct sau indirect) orice incalcare a prevederilor de la alin. (1) - (4), de mai sus.

(7) De asemenea, partea care nu se face vinovata de incalcare are dreptul de a denunta de drept prezentul contract, cu o notificare scrisa adresata partii care se face vinovata de incalcare. Partea care se face vinovata de incalcare nu va avea in acest caz dreptul de a pretinde daune pentru nicio pierdere, de orice natura, suferita de aceasta ca urmare a denuntarii prezentului contract.

# 27. Dispozitii finale

Prezentul Contract a fost incheiat la Bucuresti, la data de ..................................., in doua exemplare originale, cate unul pentru fiecare parte.

|  |  |
| --- | --- |
| **Entitate contractanta****CNTEE TRANSELECTRICA S.A.**Societate Administrata in Sistem DualistDIRECTORAT | **Contractant**................................. |